**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumi Ministru kabineta 2020. gada 9. jūnija noteikumos Nr. 360 *“*[*Epidemioloģiskās drošības pasākumi Covid-19 infekcijas izplatības ierobežošanai*](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)*”* (turpmāk – Projekts) paredz noteikt pienākumu pasažieriem sabiedriskajā transportā lietot mutes un deguna aizsegus, izņemot bērnus līdz 13 gadu vecumam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pamatojoties uz *Epidemioloģiskās drošības likuma* 36. panta pirmo un otro daļu, Covid-19 infekcijas izplatības pārvaldības likuma 4.panta 1., 2., 3., 5., 6., 7., 8., 11. daļu.Izvērtējot pašreiz esošo Covid-19 epidemioloģisko situāciju, kas uzrāda strauji pieaugošu Covid-19 saslimšanas gadījumu skaitu Latvijā un apzinoties nepieciešamību pastiprināt Covid-19 izplatības ierobežošanas pasākumus vietās, kur pulcējas liels skaits cilvēku un nav iespējams nodrošināt distancēšanās pasākumus, nepieciešams veikt atbilstošus grozījumus Ministru kabineta 2020. gada 9. jūnija noteikumos Nr. 360 *“Epidemioloģiskās drošības pasākumi Covid-19 infekcijas izplatības ierobežošanai*” (turpmāk – noteikumi Nr.360). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Slimību profilakses un kontroles centrs 02.10.2020. ir reģistrējis strauju Covid-19 saslimstības pieaugumu, kas pārsniedz iepriekšējā nedēļā reģistrēto rādītāju divas reizes (25.09.20. Covid-19 divu nedēļu kumulatīvās saslimstības rādītājs bija 7,6 uz 100 000 iedzīvotājiem, bet 02.10.2020. rādītājs bija jau 19,5 uz 100 000 iedzīvotājiem), palielinoties 14 dienu kumulatīvās saslimstības rādītājam nedēļas laikā no 7,6 līdz 19,5 uz 100 000 iedzīvotājiem. Tas nozīmē, ka operatīvi ir jāievieš stingrāki Covid-19 ierobežojošie pasākumi. **1.** Lai varētu atlikt pulcēšanās un saimnieciskās darbības ierobežojumus, Projekts nosaka uz laiku ieviest pienākumu sabiedriskajā transportā lietot mutes un deguna aizsegus. Šis nosacījums tiek ieviests uz vienu mēnesi no 2020.gada 7.oktobra līdz 6.novembrim, jo sākot no divām nedēļām var sāk novērot efektu no ieviestā pasākuma un mēneša laikā novērtēt tā noturību. Ja masku lietošanas rezultātā Covid-19 izplatība stabilizēsies vai samazināsies, šo pienākumu varēs atcelt, bet, ja nebūs rezultātu, tad būs jāievieš papildus pasākumi – pulcēšanās ierobežojumi, ierobežojumi pasākumu norisei u.c. Ņemot vērā to, ka maziem bērniem nav iemaņu pareizai sejas masas lietošanai, kā arī to, ka bērnu vidū Covid-19 izplatībai ir mazāk risku, ierobežojums par mutes un deguna aizsegu lietošanu netiktu attiecināts uz bērniem līdz 13 gadu vecumam. Bērnam no 13 gadu vecuma mutes un deguna aizsegs sabiedriskajā transportā ir jālieto. Tāpat arī, ja pasažierim ir acīm redzami kustību traucējumi vai psihiskās veselības traucējumi (piemēram, persona nevar kustināt vienu no rokām vai persona ar demenci utml.), kuru rezultātā personai trūkst spēju vai iemaņu mutes un deguna aizsega lietošanai, mutes un deguna aizsega lietošana nav jāpieprasa un personai ir jāļauj uzturēties transporta līdzeklī. Savukārt alkohola vai citu apreibinošo vielu ietekme nav pamats mutes un deguna aizsega nelietošanai. Ja persona šādos gadījumos nelieto mutes un deguna aizsegu, tās atrašanās sabiedriskajā transportā nav pieļaujama.Noteikumu esošajā redakcijā 6.3. punkts paredz to, ka ja, sniedzot publisku vai saimniecisku pakalpojumu vietā, kur uzturas daudz cilvēku, nav iespējams nodrošināt divu metru fizisko distanci un ierobežot pakalpojuma sniegšanas laiku, kas nepārsniedz 15 minūtes, izveido fizisku barjeru starp cilvēkiem vai pieprasa lietot mutes un deguna aizsegus. Tas nozīmē, ka pienākums lietot mutes un deguna aizsegus sabiedriskās vietās pastāv jau šobrīd.Mutes un deguna aizsegu lietošana attiecas arī uz skolu autobusiem, kas tiek pielīdzināti sabiedriskajam autobusam.Kā mutes un deguna aizsegu var lietot medicīniskās, nemedicīniskās jeb higiēniskās maskas, kā arī vizierus un sejas vairogus.Medicīniskās sejas maskas, klasificējamas kā medicīniskās ierīces un tās ir izgatavotas no atbilstošiem sertificētiem materiāliem un arī pašas maskas tiek sertificētas un reģistrētas kā medicīnas ierīces. Tās galvenokārt  paredzētas profesionālās darbības veikšanai kā individuālais aizsardzības līdzeklis, piemēram veselības aprūpes darbiniekiem.Nemedicīniskās jeb higiēniskās maskas izgatavo no blīvi austa auduma kombinācijām un tās satur vismaz divus slāņus. Maskai ir cieši jāpieguļ sejai, to piestiprinot ar saitēm aiz ausīm vai sasienot ap galvu. Nemedicīniskās maskas netiek sertificētas. Maskai jābūt tādai, lai tā ļautu brīvi elpot, būtu ērti lietojama un labi piegultu sejai un to nebūtu jāsakārto pieskaroties ar rokām. Maska ir lietojama atkārtoti un ir viegli mazgājama.Sejas masku ir jānomaina tiklīdz tā ir mitra vai kļuvusi netīra, bet medicīnisko masku lieto apmēram 2-3 stundas. Vienreizlietojamās maskas nedrīkst lietot atkārtoti. **2.** Atbilstoši nepieciešams veikt precizējumu noteikumu Nr.360 67.2. apakšpunktā, lai noteiktu izņēmumu par mutes un deguna aizsega nelietošanu bērniem līdz 13 gadu vecumam. |
| 3. | Projekta izstrādē iesaistītās institūcijas un publiskas personas kapitālsabiedrības | Slimību profilakses un kontroles centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz visiem Latvijas iedzīvotājiem, kas izmanto sabiedrisko transportu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

 |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Veselības ministrijas un Slimību profilakses un kontroles centra mājaslapās, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Veselības ministre I. Viņķele

Vīza: valsts sekretārs D. Mūrmane-Umbraško

Feldmane 67876119

jana.feldmane@vm.gov.lv